**Tsarskoe Selo** (en ruso: *Царское Село́*; "A Vila dos Tsares") foi residencia da familia imperial rusa preto de San Petersburgo e centro de recibimento da realeza e a nobreza exterior, situado a 24 km ao sur do centro de San Petersburgo. Hoxe en día forma parte da cidade de Pushkin e Patrimonio da Humanidade baixo o nome de *Centro histórico de San Petersburgo e conxuntos monumentais anexos*. Durante a Unión Soviética foi coñecido como **Detskoe Selo**.

Historia
--------

En 1708 o tsar Pedro I doou os territorios á súa futura esposa, a tsarina Catarina I de Rusia, que fundou en 1724 a *Blagovéschenskaya*, a igrexa da Anunciación. Foi a mesma tsarina Catarina quen iniciou alí a construción dunha casa de campo, que se converteu no primeiro Palacio de Catarina.

O Palacio de Alexandre foi construído pola tsarina Catarina II de Rusia como residencia do seu neto preferido, o futuro tsar Alexandre I de Rusia. Co paso do tempo converteuse na residencia dos tsares Nicolao I de Rusia e Nicolao II de Rusia.

A finais do século XVIII, a Vila fíxose popular como un centro de veraneo entre a nobreza rusa. Creouse unha nova cidade próxima, Sofía, por orde de Catarina II de Rusia, para situar alí a garda imperial. Esta nova cidade uniuse á Vila en 1808.

A catedral da Ascensión foi deseñada polo arquitecto inglés Charles Cameron con estilo neoclásico. En 1811, Alexandre I creou un Liceo á beira do Palacio de Catalina no cal asistiu Aleksandr Pushkin, Aleksandr Gorchakov e Mikhaíl Saltykov-Shchedrín. A tradición literaria da Vila continuou no século XX con Ana Ajmátova e Innokienti Ánnienski.

No século XIX, a cidade escapou da industrialización malia a liña de ferrocarril que une San Petersburgo e a Vila, a primeira en ser construída en 1837. En 1917 instalouse unha potente estación de radio e na primavera dese mesmo ano residiu, baixo detención, o tsar Nicolao II de Rusia coa súa familia.

En 1918 coa chegada do socialismo e a URSS de Tsarskoe Selo cambiou de nome, chamándose *Detskoe Selo* (Vila dos nenos), cambiando de novo de nome polo de *Pushkin* (1937) en honor do centenario da morte do poeta ruso. Durante uns anos viviron na cidade un grupo de menores enviados pola República española ("nenos de Rusia") fuxindo da Guerra Civil.

O 17 de setembro de 1941 os exércitos da Alemaña Nazi ocuparon a cidade, destruíndo moitos monumentos históricos, edificios e outras pezas culturais, entre as cales atopábase a famosa Sala de Ámbar, restaurada en 2003 con fondos do goberno federal alemán como reparación de guerra e con motivo do terceiro centenario da fundación da cidade de San Petersburgo.

Palacio de Alexandre.
Trala segunda guerra mundial planeouse a restauración total do complexo, xa que moitas partes do recinto foran destruídas. Hoxe en día, aínda non se acabou a reconstrución do Palacio de Alexandre e da igrexa palatina.

Notas
-----

1. ↑  Jabado, Salwa; Fodor's (2008). *Fodor's Moscow and St. Petersburg*. New York: Random House. p. 292. ISBN 1-4000-0717-8.
2. ↑  El exilio español de la guerra civil: los niños de la Guerra. Cap. VI: Evacuaciones de niños al extranjero durante la guerra. Unión Soviética Arquivado 20 de decembro de 2008 en Wayback Machine. Exposición Fundación Francisco Largo Caballero.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |


|  |  |
| --- | --- |
|  | Wikimedia Commons ten máis contidos multimedia na categoría:  ***Tsarskoe Selo*** |

### Bibliografía

* King, Greg (2006). *The Court of the Last Tsar* (hardback). Hoboken: John Wiley & Sons. ISBN 978-0-471-72763-7.

### Outros artigos

* Catarina II de Rusia
* Palacio de Catarina

### Ligazóns externas

* The State Museum of Tsarskoye Selo *(en inglés)*
* Alexander Palace Time Machine The Alexander Palace Time Machine *(en inglés)*
* Tsarskoye Selo in 1910 – a guide to the Palaces, Park and Town Arquivado 07 de outubro de 2011 en Wayback Machine. *(en inglés)*
* Photo Tours of Tsarskoe Selo *(en inglés)*

|  |  |
| --- | --- |
| Control de autoridades | 
* Wd: Q1621200
* WorldCat
* VIAF: 123166440
* GEC: 0015425
* GND: 5181576-X
* LCCN: n81093262
* WHC: 540-006

 |